Domstolens dom (Niende Afdeling) af 5. juni – Europa-Kommissionen mod Den Italienske Republik
(Forenede sagerC-547/11) 1
(Traktatbrud – statsstøtte – afgørelse 2006/323/EF og 2007/375/EF – punktafgiftsfritagelse for mineralolie anvendt som brændstof til produktion af aluminiumoxid på Sardinien – genbrug – afgørelser om udsættelse af gennemførelsen af et betalingspålæg truffet af en national domstol)
Processprog: italiensk
Parter
Sagsøger: Europa-Kommissionen (ved B. Stromsky og D. Grespan, som befuldmægtigede)
Sagsøgt: Den Italienske Republik (ved G. Palmieri, som befuldmægtiget, bistået af avvocato dello Stato F. Varrone)
Sagens genstand
Traktatbrud – statsstøtte – manglende vedtagelse inden for den fastsatte frist af alle de nødvendige bestemmelser for at efterkomme artikel 5 og 6 i Kommissionens beslutning 2006/323/EF af 7. december 2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført, og artikel 4 og 6 i Kommissionens beslutning 2007/375/EF af 7. februar 2007 om den punktafgiftsfritagelse for mineralolie anvendt som brændsel ved produktion af aluminiumoxid i Gardanne, Shannon-regionen og på Sardinien, som henholdsvis Frankrig, Irland og Italien har indført – tilsidesættelse af artikel 288 TEUF og artikel 14 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af artikel [108 TEUF] – krav om en omgående og effektiv gennemførelse af Kommissionens beslutninger – utilstrækkelig karakter af proceduren for tilbagesøgning af den omhandlede ulovlige støtte
Konklusion
Den Italienske Republik har tilsidesat sine forpligtelser i henhold til artikel 5 i Kommissionens beslutning 2006/323/EF af 7. december 2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført, og artikel 4 i Kommissionens beslutning 2007/375/EF af 7. februar 2007 om den punktafgiftsfritagelse for mineralolie anvendt som brændsel ved produktion af aluminiumoxid i Gardanne, Shannon-regionen og på Sardinien, som henholdsvis Frankrig, Irland og Italien har indført [C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)], og artikel 249, stk. 4, EF, idet den ikke inden for de fastsatte frister har truffet alle de foranstaltninger, der er nødvendige med henblik på tilbagesøgning af den støtte, som i henhold til beslutningerne blev fundet ulovlig og uforenelig med fællesmarkedet.
Den Italienske Republik har tilsidesat sine forpligtelser i henhold til artikel 6,     stk. 1, i beslutning 2006/323, og artikel 6, stk. 2, i beslutning 2007/375, idet     den ikke har meddelt de nødvendige oplysninger i henhold til disse to     bestemmelser og artikel 249, stk. 4, EF.
Den Italienske Republik betaler sagens omkostninger.
____________
1 EUT C 13 af 14.1.2012.